
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 738 


14 Ιουλίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Έγκριση πολεοδομικής μελέτης τμήματος της 
πολεοδομικής ενότητας 5 «Κάκκαβας» (περιοχή 
Μπριτάνια) του Δήμου Νέας Φιλαδέλφειας (Ν. Αττι¬ 
κής) και επικύρωση του καθορισμού οριογραμμών 

ρέματος. 1 

Χαρακτηρισμός κτιρίου ως διατηρητέου που βρίσκε¬ 
ται εντός του εγκεκριμένου ρυμοτομικού σχεδίου 
Αθηνών και καθορισμός ειδικών όρων και περιορι¬ 
σμών δόμησης αυτού. 2 

ΔΙΟΡΘΩΣΕΙΣ ΣΦΑΛΜΑΤΩΝ 
Διόρθωση σφάλματος στην 6/25.2.2003 Απόφαση της 
Γ.Γ. Περιφέρειας Νοτίου Αιγαίου. 3 


ΑΠΟΦΑΣΕΙΣ 

Αριθ. 24165 (1) 

Έγκριση πολεοδομικής μελέτης τμήματος της 
πολεοδομικής ενότητας 5 «Κάκκαβας» (περιοχή Μπρι- 
τάνια) του Δήμου Νέας Φιλαδέλφειας (Ν. Αττικής) και 
επικύρωση του καθορισμού οριογραμμών ρέματος. 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 43 (παρ. 1,4 και 5), 44 (παρ. 
1,2 και 4), 154,188,243 (παρ. 1), 248,249,250 και 255του 
από 14.7.1999 π.δ/τος «Κώδικας Βασικής Πολεοδομικής 
Νομοθεσίας» (Δ' 580), όπως τα άρθρα 243, 248, 249 και 
250 τροποποιήθηκαν μετά άρθρα 4, 5, 6 και 7 αντίστοιχα 
του Ν. 2831/2000 «Τροποποίηση των διατάξεων του Ν. 
1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (Α’ 140) το άρθρο 188 τροπο¬ 
ποιήθηκε με τις διατάξεις του άρθρου 5 του Ν. 3010/2002 
(Α 91). 

2. Τις διατάξεις παρ. 3γ περ. αα του άρθρου 29 του Ν. 
2831/2000 «Τροποποίηση των διατάξεων του Ν. 
1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (Α’ 140), όπως τροποποιήθηκε 


με το άρθρο 10 του Ν. 3044/02 «Μεταφορά Συντελεστή 
Δόμησης και ρυθμίσεις άλλων θεμάτων» αρμοδιότητας 
Υπουργείου Περιβάλλοντος, Χωροταξίας και Δημοσίων 
Έργων (Α' 197). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), που προστέ¬ 
θηκε με το άρθρο 27 του Ν. 2081/1992 (Α' 154) και τροπο¬ 
ποιήθηκε με την παρ. 2α του άρθρου 1 του Ν. 2469/1997 
(Α' 38). 

4. Την υπ’ αριθμ. 52894/3374/11.7.1989 απόφαση του 
Υπουργού Περιβάλλοντος, Χωροταξίας και Δημοσίων 
Έργων «Έγκριση Γενικού Πολεοδομικού Σχεδίου (Γ.Π.Σ.) 
του Δήμου Νέας Φιλαδέλφειας (Ν. Αττικής)» (Δ' 527), 
όπως αναδημοσιεύθηκε με την 252/16/23.1.1996 όμοια 
απόφαση (Δ'97) και τροποποιήθηκε με την 4826/5.2.2003 
απόφαση (Δ' 158). 

5. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος Χωροταξίας και Δημοσίων Έργων στους 
Υφυπουργούς Περιβάλλοντος Χωροταξίας και Δημοσίων 
Έργων» (Β' 1484). 

6. Τις 454/1995, 109/1996, 123/2000 και 194/2000 γνω¬ 
μοδοτήσεις του δημοτικού συμβουλίου Νέας Φιλαδέλ¬ 
φειας. 

7. Το 271339/2002 έγγραφο της Εταιρείας Ύδρευσης 
και Αποχέτευσης Πρωτεύουσας. 

8. Τις 45/2000, 322/2000 και 88/2003 γνωμοδοτήσεις 
του Κεντρικού Συμβουλίου Χωροταξίας, Οικισμού και 
Περιβάλλοντος. 

9. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

Άρθρο 1 

Επικυρώνεται ο καθορισμός των οριογραμμών ρέματος 
«ΓΙΑΜΠΟΥΡΑ» του Δήμου Ν. Φιλαδέλφειας (Ν. Αττικής), 
όπως φαίνονται με μπλέ γραμμή στο διάγραμμα του άρ¬ 
θρου 2. 

Άρθρο 2 

Εγκρίνεται το πολεοδομικό σχέδιο τμήματος της 
πολεοδομικής ενότητας 5 «Κάκκαβας» περιοχή Μπριτά- 
νια του Δήμου Νέας Φιλαδέλφειας (Ν. Αττικής), με τον 

καθορισμό οικοδομήσιμων χώρων, οδών, πεζοδρόμων, 
κοινοχρήστων χώρων, χώρου αθλοπαιδιών, χώρων εκπαί¬ 
δευσης, όπως οι ρυθμίσεις φαίνονται στο σχετικό πρωτό¬ 
τυπο διάγραμμα σε κλίμακα 1:1000, που θεωρήθηκε από 
τον Προϊστάμενο της Διεύθυνσης Τοπογραφικών Εφαρ¬ 
μογών με την 24165/2003 πράξη του και που αντίτυπό του 
σε φωτοσμίκρυνση δημοσιεύεται με την παρούσα από¬ 
φαση. 

Άρθρο 3 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της περιοχής, της οποίας το 
πολεοδομικό σχέδιο εγκρίνεται με το άρθρο 2 της παρού¬ 
σας. 

Άρθρο 4 

1. Στα οικοδομικά τετράγωνα 461,462 και 463, επιτρέ¬ 
πονται οι χρήσεις μη οχλούσας βιομηχανίας - βιοτεχνίας, 
ΒΙΠΑ - ΒΙΟΠΑ προς εξυγίανση, όπως προσδιορίζονται α¬ 
πό το άρθρο 5 του από 23.2.1987 π.δ/τος (Δ' 166), όπως 
αυτό συμπληρώθηκε με το από 8.12.1990 π.δ/γμα (Δ' 
706). 

- Βιομηχανικές και βιοτεχνικές εγκαταστάσεις χαμηλής 
και μέσης όχλησης. 

- Επαγγελματικά εργαστήρια χαμηλής και μέσης όχλη¬ 
σης. 

- Κτίρια, γήπεδα αποθήκευσης. 

- Κτίρια, γήπεδα στάθμευσης. 

- Γραφεία, τράπεζες, ασφάλειες, κονωφελείς οργανι¬ 
σμοί. 

- Κατοικία. 

- Εμπορικά καταστήματα. 

- Χώροι συνάθροισης κοινού. 

2. Στους χώρους εκπαίδευσης επιτρέπονται οι χρήσεις 
της παρ. 12 του άρθρου 1 του ιδίου ως άνω π.δ/τος. 

Άρθρο 5 

Στο πρόσωπο των οικοπέδων, οικοδομημένων ή μη, που 
βρίσκονται στην περιοχή της οποίας εγκρίνεται το 


πολεοδομικό σχέδιο με το άρθρο 2 της παρούσας, επι¬ 
βάλλεται προκήπιο πλάτους δύο (2,00), τριών (3,00), τεσ¬ 
σάρων (4,00) και δέκα (10,00) μέτρων και μεταβλητό πλά¬ 
τους από τέσσερα (4,00) έως δέκα (10,00) μέτρα και από 
δύο (2,00) έως είκοσι (20,00) μέτρα, όπως φαίνεται στα 
διαγράμματα του άρθρου 2. 

Άρθρο 6 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων 
ορίζονται ως εξής: 

Α. 1. Ελάχιστο πρόσωπο: είκοσι (20,00) μέτρα. 

2. Ελάχιστο εμβαδόν: τετρακόσια (400,00) τ. μέτρα 

3. Μέγιστο ποσοστό κάλυψης των οικοπέδων: σαράντα 
τοις εκατό (40%) της επιφάνειας τους. 

4. Συντελεστής δόμησης: οκτώ δέκατα (0,8). 

5. Μέγιστο επιτρεπόμενο ύψος των κτιρίων: δώδεκα 
(12,00) μέτρα. 

Β. Στο χώρο αθλοπαιδιών που καθορίζεται με το άρθρο 
2 της παρούσας, επιτρέπονται υπαίθριες αθλητικές εγκα¬ 
ταστάσεις και η ανέγερση μόνο αποδυτηρίων, χώρων υ¬ 
γιεινής και γραφείο φύλακα με τους εξής όρους και πε¬ 
ριορισμούς δόμησης: 

1. Μέγιστο ποσοστό κάλυψης: πέντε τοις εκατό (5%) 
της επιφάνειας του χώρου. 

2. Μέγιστο επιτρεπόμενο ύψος των ανεγερθησομένων 
κτιρίων: τρία και μισό (3,50) μέτρα. 

3. Ελάχιστη απόσταση των ανεγερθησομένων κτιρίων 
από τη βορειοδυτική πλευρά του χώρου δέκα (10,00) μέ¬ 
τρα. 

Άρθρο 7 

Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 2003 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

Αριθ. 255/5 (2) 

Χαρακτηρισμός κτιρίου ως διατηρητέου που βρίσκεται ε¬ 
ντός του εγκεκριμένου ρυμοτομικού σχεδίου Αθηνών 
και καθορισμός ειδικών όρων και περιορισμών δόμη¬ 
σης αυτού. 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνοτου κω- 
δικοποιημένου π.δ/τος της από 14.7.1999-Δ'580), όπως 
αντικαταστάθηκε με την παρ. 2 του άρθρου 3 του Ν. 
2831/2000 «Τροποποίηση των διατάξεων του Ν. 
1577/1985 «Γενικός Οικοδομικός Κανονισμός» και άλλες 
πολεοδομικέςδιατάξεις» (Α’ 140). 

2. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α’ 137) που προστέ¬ 
θηκε με το άρθρο 27του Ν. 2081/1992 (Α’ 154) καιτροπο- 
ποιήθηκε με την παραγρ. 2α του άρθρου 1 του Ν. 
2469/1997 (Α’ 38). 

3. ΤηνΥ6/31.10.2001 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος Χωροταξίας και Δημοσίων Έργων στους Υ¬ 
φυπουργούς Περιβάλλοντος Χωροταξίας και Δημοσίων 
Έργων» (Β’ 1484). 

4. Τις διατάξεις της παρ. Β του άρθρου 1 του π.δ/τος 
28/28.1.1993 «Καθορισμός αρμοδιοτήτων που δια¬ 
τηρούνται από τον Υπουργό και τις Περιφερειακές Υπη¬ 
ρεσίες διανομαρχιακού επιπέδου του Υπουργείου Περι¬ 
βάλλοντος, Χωροταξίας και Δημοσίων Έργων» (Α’ 9). 

5. Την από 27.1.2003 αιτιολογική έκθεση της Διεύ¬ 
θυνσης Πολεοδομικού Σχεδιασμού - Τμήμα Παραδοσια¬ 
κών Οικισμών. 

6. Το αριθμ. πρωτ. 3593/27.1.2003 έγγραφο της Διεύ¬ 
θυνσης Πολεοδομικού Σχεδιασμού - Τμήμα Παραδοσια¬ 
κών Οικισμών και το γεγονός ότι παρήλθε η τασσόμενη 
προθεσμία από τις διατάξεις του άρθρου 4 (παρ. 2) του Ν. 
1577/1985 όπως αυτό ισχύει, χωρίς να περιέλθουν στην 
ως άνω υπηρεσία τυχόν αντιρρήσεις των ενδιαφερομέ¬ 
νων. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται εντόςτου εγκεκριμένου ρυμοτομικού σχεδίου Αθηνών 
(Ν. Αττικής), στην πλατεία Αμερικής, και ειδικότερα επί 
της οδού Μοσχονησίων αριθ. 14, φερόμενο ως ιδιοκτησία 
Παπαλουκά Φαίδρας, όπως φαίνεται με μαύρη διαγράμ¬ 


μιση στο σχετικό πρωτότυπο διάγραμμα σε κλίμακα 
1:500, που θεωρήθηκε από τον Προϊστάμενο της Δ/νσης 
Τοπογραφικών Εφαρμογών με την 25515/2003 πράξη του 
και που αντίτυπό του σε φωτοσμίκρυνση δημοσιεύεται με 
την παρούσα απόφαση. 

2. Ως διατηρητέο χαρακτηρίζεται το αρχικό κτίριο κα¬ 
θώς και οι εναρμονιζόμενες με αυτό μεταγενέστερες 
προσθήκες, όχι όμως και τα πάσης φύσεως καθ’ ύψος ή 
κατ’ επέκταση υπάρχοντα προσκτίσματα, που αλλοιώ¬ 
νουν το αρχικό κτίριο. 

Ο καθορισμός των προσκτισμάτων που αλλοιώνουν το 
αρχικό κτίριο πραγματοποιείται από την Επιτροπή 
Πολεοδομικού και Αρχιτεκτονικού Ελέγχου (Ε.Π.Α.Ε.). 

3. Στο χαρακτηριζομένο ως διατηρητέο κτίριο, α¬ 
παγορεύεται κάθε αφαίρεση, αλλοίωση ή καταστροφή 
τόσο των επί μέρους αρχιτεκτονικών ή καλλιτεχνικών και 
διακοσμητικώνστοιχείωντου, όσο και του κτιρίου συνολι¬ 
κά, πλην των προσκτισμάτων ή των στοιχείων αυτού, για 
τα οποία η Ε.Π.Α.Ε. έχει γνωμοδοτήσει για την αφαίρεσή 
τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση στο φέροντα οργανισμό, καθώς 
και επεμβάσεις για λόγους λειτουργικούς του προτεινό- 
μενου να χαρακτηρισθεί ως διατηρητέο κτίριο, εφόσον 
δεν αλλοιώνεται ο αρχιτεκτονικός χαρακτήρας του και 
δεν θίγονται τα διατηρητέα στοιχεία του. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο χαρακτηριζομένο ως διατη¬ 
ρητέο κτίριο. 

Επιτρέπεται η τοποθέτηση επιγραφών μικρών διαστά¬ 
σεων που πληροφορούν για τη χρήση των χώρων του κτι¬ 
ρίου. 

6. Αιτήσεις για προσθήκη στο διατηρητέο κτίριο 
αποστέλλονται από την πολεοδομική υπηρεσία, στην αρ¬ 
μόδια υπηρεσία του Υπουργείου Περιβάλλοντος, 
Χωροταξίας και Δημοσίων Έργων, με γνώμη της Ε.Π.Α.Ε., 
για ειδικές ρυθμίσεις, σύμφωνα με τις διατάξεις του άρ¬ 
θρου 3 παρ. 2 του Ν. 2831/2000 (Α’ 140), εφόσον δεν πα¬ 
ραβλάπτεται το διατηρητέο κτίριο και ο χώρος που το πε¬ 
ριβάλλει. 

7. Για οποιαδήποτε επέμβαση στο εξωτερικό και εσωτε¬ 
ρικό του διατηρητέου κτιρίου όπως και για την τοποθέτη¬ 
ση επιγραφών απαιτείται η έγκριση της Ε.Π.Α.Ε.. 

8. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2003 

Η ΥΦΥΠΟΥΡΓΟΣ 

ΡΟΔΟΥΛΑΖΗΣΗ 

ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στην 6/25.2.2003 Απόφαση της Γ.Γ. Περιφέρειας Νοτίου 
Αιγαίου που δημοσιεύθηκε στο ΦΕΚ 280/28.3.2003 (Τεύ¬ 
χος Δ') διορθώνεται το εμβαδόν της αναδασωτέας έκτα¬ 


σης στο θέμα της απόφασης από το εσφαλμένο 2793 τ.μ. 
στο ορθό 4457 τ.μ. και στο αποφασίζουμε το εσφαλμένο 
3940 τ.μ. στο ορθό 4457 τ.μ. και αντικαθίσταται το εσφαλ¬ 
μένο σχεδιάγραμμα που ανήκει στην 6/25.2.2003 Απόφα¬ 
ση με το ορθό που ανήκει στην 6/12.5.2003 Απόφαση. 

(Από την Περιφ. Νοτίου Αιγαίου) 

ΓΟΙΙΟΙ ΡΑΦΙΚΟ ΔΙΑΓΡΑΜΜΑ ΕΚΧΕΡΣΩΘΙ ΙΣΑΣ ΕΚΤΑΣΗ! 
ΣΥΝΟΛΙΚΟΥ I ΜΒΛΔΟΥ 4.457τ.μ ΣΤΗ ΘΕΣΗ ΊΞ1Α" 

ΙΟΥ ΛΗΜΟΥ ΙΑΛΥΣΟΥ. ΝΗΣΟΥ ΡΟΔΟΥ. ΝΟΜΟΥ ΔΩΔΕΚΑΝΗΣΟΥ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






